CELEX: 61972CJ0038
Language: da
Date: 1972-12-14
Title: Domstolens Dom af 14. december 1972. # Arend van de Poll KG mod Hauptzollamt Trier. # Anmodning om præjudiciel afgørelse: Finanzgericht Rheinland-Pfalz - Tyskland. # Fælles toldtarif, position 23.07. # Sag 38-72.

DOMSTOLENS DOM
      AF 14. DECEMBER 1972
      
         Arend van de Poll KG
      
      
         mod Hauptzollamt Trier
      
      
         (anmodning om præjudiciel afgørelse indgivet af Finanzgericht Rheinland-Pfalz)
      
      »Fælles toldtarif, position 23.07«
      Sag 38/72
      Processprog: Tysk
      
      Angående:
      En anmodning om fortolkning af artikel 1, litra d) i Rådets forordning nr. 19 af 4. april 1962 om gradvis oprettelse af en fælles markedsordning for korn og bilaget hertil, af artikel 12 i Rådets forordning nr. 55 af 30. juni 1962 om ordningen for produkter forarbejdet på grundlag af korn og af Kommissionens forordning nr. 178/64 af 12. november 1964 om størrelsen af og betingelserne for ydelse af præmierne for denaturering af hvede og rug.
      Domskonklusion :
      Den fælles toldtarifs position 23.07, som der henvises til i artikel 1, litra d), i forbindelse med bilaget, i forordning nr. 19 af 4. april 1962 og i artikel 12 i forordning nr. 55 af 30. juni 1962, skal fortolkes således, at den udelukkende angår foderstoffer på grundlag af korn, som er specielt egnede til dyrefoder, forudsat de ikke samtidig kan anvendes til menneskeføde.
      Generaladvokatens forslag til afgørelse:
      Under hensyn til de gældende bestemmelser på tidspunktet for de omstændigheder, som er forelagt den nationale ret, foreslår jeg, at følgende kendes for ret:
      
               1.
            
            
               Med henblik på tariferingen i den fælles toldtarifs position 23.07 skal der tages hensyn til de væsentlige bestanddele i en blanding af korn, idet det forudsættes, at andre kornsorter end blød hvede skal indgå i et tilstrækkeligt forhold, som det tilkommer den nationale ret at fastsætte.
            
         
               2.
            
            
               Såfremt en kornblanding ikke, alene på grund af sine bestanddele af korn, kan tariferes som »foderstof« under position 23.07, er det nødvendigt, at den pågældende blanding tilføres andre stoffer, såsom olie af torskelever eller fiskeolie, der indgår i sammensætningen af blandinger, som udelukkende er bestemt til dyrefoder.
            
         
               3.
            
            
               Denatureringen af en af bestanddelene i en kornblanding, navnlig ved tilførsel af sådanne stoffer som olie af torskelever eller fiskeolie, kan bevirke, at blandingen må kvalificeres som »foderstof« under position 23.07, i det omfang det således iblandede stof i dets egenskab af typisk foderstofbestanddel når en procentdel, som det tilkommer den nationale ret at vurdere.
            
         
               4.
            
            
               Det er uden betydning, om det med henblik på denaturering iblandede stof er blevet tilført en af blandingens bestanddele eller blandingen som helhed.
            
         Sammendrag
      
               1.
            
            
               Falles toldtarif — tarifering — position 23.07 — fortolkning
               (Forordningerne nr. 19 og 55/62)
            
         
               2.
            
            
               Fælles toldtarif — tarifering — kriterier — anvendelse — kompetence for den nationale ret
            
         
               1.
            
            
               Den fælles toldtarifts position 23.07, som der henvises til i artikel 1, litra d), i forbindelse med bilaget, i forordning nr. 19 af 4. april 1962 og i artikel 12 i forordning nr. 55 af 30. juni 1962, skal fortolkes således, at den udelukkende angår forderstoffer på grundlag af korn, som er specielt egnet til dyrefoder, forudsat de ikke samtidig kan anvendes til menneskeføde.
            
         
               2.
            
            
               De konkrete vurderinger, som anvendelsen af de af den fælles toldtarif fastsatte kriterier i særlige tilfælde kan give anledning til, henhører under de nationale retters kompetence.